Εξαιρετικός χώρος, ιδιαίτερα καλαίσθητος και λειτουργικός, σε στρατηγικό σημείο στην συμβολή παλιάς και νέας πόλης, σε απόσταση αναπνοής από το Ενετικό λιμάνι. Σαφώς υποδεέστερες οι φωτογραφίες, είναι πραγματικά ανώτερο απ’ ο,τι δείχνει. Ιδιαίτερα χρήσιμο το παρκινγκ που διαθέτει ο ιδιοκτήτης σε απόσταση 5-7 λεπτών από το κατάλυμα. Μας περίμενε εκεί και μας οδήγησε στο διαμέρισμα, ώστε να προσανατολιστούμε άνετα. Το συνιστώ ανεπιφύλακτα. Εάν επιστρέψω, θα είναι η αυτονόητη επιλογή μου!